text: Arbejdstilsyn tjekker røg på værtshuse
  14 marts 2010 kl. 10.25
  Tirsdag og onsdag tjekker Arbejdstilsynet om der ryges på værtshuse i bl.a. Vejle, Esbjerg og Sønderborg.
  Siden Lov om Røgfrie Miljøer trådte i kraft i august 2008 har Arbejdstilsynet konstateret at reglerne i stigende grad efterleves. Mange medarbejdere udsættes ikke længere for den sundhedsskadelige passive rygning.
  I mange brancher er overholdes reglerne i udstrakt grad og der gives kun få strakspåbud om at indrette sig efter reglerne.
  Men i nogle brancher , som f.eks. hotel og restaurationsbranchen, ses oftere overskridelser,  selv om de fleste virksomheder i denne branche også overholder reglerne.
  
  Besøger 200 restauranter
  Tirsdag og onsdag planlægger Arbejdstilsynet at besøge ca. 200 restaurationer, bodegaer, kantiner m.v.  i Odense, Vejle, Esbjerg og Sønderborg. Både arbejdsmiljøet og  lov om røgfrie miljøer  er i fokus ved besøgene.
   - Vi håber, at kontrolaktionen vil vise, at reglerne her i 2010 efterleves effektivt også i restaurationsbranchen, siger tilsynschef Palle Graversgaard.
  